સુરેન્દ્રનગરના ચોટીલા તાલુકાના બામણબોર અને જીવાપર ગામની ૮૦૦ એકર સરકારી જમીનનું બારોબારીયું કરવાના ષડયંત્રમાં રાજય સરકારે ત્રણ અધિકારીઓને જવાબદાર ઠેરવી ફરજમોકુફ કરતા વહીવટી આલમમાં હડકંપ મચી ગયો છે. એ. એલ. સી. નું ખોટું અર્થઘટન કરીને ખાનગી વ્યક્તિઓને નામે કરી આપવાની ગેરરીતિ આચરવાના કેસમાં સુરેન્દ્રનગરના તત્કાલીન નિવાસી અધિક કલેક્ટર,ચોટીલાના તત્કાલીન નાયબ કલેક્ટર અને ઇન્ચાર્જ મામલતદારને તાત્કાલિક અસરથી સસ્પેન્ડ કર્યા છે.